IS LINE 


Noticia Transparente di Gobierno 


Email: IslaOnline@gobierno.aw Tel: 528-4952 


Diamars 15 November 2022 


EM BON pn c oO 


LIZ 2 


Gabinete Wever - Croes II 


Diamars 15 November 2022 


\ 


VN 


2022, tawata e Ana di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Evelin Wever- Crves 


PROME MINISTER 


PROME MINISTER EVELYN WEVER-CROES TA 
DUNA UN "UPDATE" RIBA E PROCESO DI 
EHECUCION DI E LANDSPAKKET 


"Gobierno lo cumpli cu e rekisitonan pa asina e proceso di landspakket 
sigui cana bon y pa e tema di reforma keda un prioridad” 


N 


Durante tratamento di presupuesto 2023 den Parlamento, 
Prome Minister Evelyn Wever-Croes a ricibi e peticion di 
Parlamentario sra. Shailiny Tromp-Lee pa duna un “update” 
con ta bayendo cu ehecucion di e landspakket. Riba e peticion 
aki, Prome Minister a informa Parlamento cu e proceso di 
ehecucion di e landspakket ta bayendo bon. 


E ekipo di “trekkers” pa cu e diferente temanan, ta consisti di 
personanan hopi dedica y determina. Prome Minister a splica 
cu loke si ta keda un punto di preocupacion ta e capacidad 
y financiamento. Mirando cu ta e mesun personanan ta 
haci e mesun trabounan ta pone cu e trabounan ta bira un 
poco mas duro. Pa e motibo aki, Gobierno di Aruba ta den 


combersacionnan cu Hulanda y tin como proyecto pa extende 
e capacidad pa por logra haya mas financiamento. 


Prome Minister a expresa, cu den su opinion, pa por garantisa 
ehecucion di e landspakket lo mester tin un concentracion 
central y no cu cada “trekker” ta trata cu Hulanda separa. Esaki 
principalmente pa evita bruhacion. 

Mantene coordinacion central no ta facil y tambe lo mester 
crea espacio pa inverti. Pa e motibo aki, ta importante pa 
tin suficiente hende pa haci e trabounan rekeri. “Gobierno lo 
cumpli cu e rekisitonan pa asina e proceso di landspakket sigui 
cana bon y pa e tema di reforma keda un prioridad.” Prome 
Minister a termina bisando. 

Prome Minister Evelyn Wever - Croes: 


Durante tratamento di presupuesto 2023 di pais Aruba, Prome 
Minister Evelyn Wever-Croes a contesta algun pregunta cu el a 
ricibi relaciona cu e departamento di Dienst Openbare Werken 
(DOW). 


Relaciona cu e pregunta di e luznan na Bernhardstraat, haci 
pa Parlamentario Alvin Molina, Prome Minister a indica cu 
e ponemento di luznan a wordo entrega caba den man di 
Elmar. Pa cu e proceso aki, Elmar a busca un consultant pa 
asina hunto traha un “business plan” na unda ta indica bou 
ki condicionnan nan lo tume over. Elmar ta actualmente den 
diferente reunion cu e consultant na unda Bernhardstraat a 
wordo poni como prioridad, mientrastanto testnan ta wordo 
haci pa busca un solucion pa Bernardstraat. Prome Minister 
a informa cu e idea ta pa reemplasa tanto e mastnan como e 
luznan prome cu fin di aña 2022. 


Parlamentario Molina tambe a puntra riba e tema die cambionan 
cu lo mester haci riba number di cayanan. Akinan Prome 
Minister a indica cu dia 15 di September tabata tin un reunion 
den Parlamento na unda un mocion a wordo presenta, pa 
cambia enfasis di e maneho di duna nomber na caya. E mocion 
aki a wordo acepta den Parlamento. Pa cu esaki, e comision ta 


cuminsa reuni pa bin cu un proposicion di e criterianan nobo cu 
lo por wordo teni na cuenta ora di cambia e nomber di un caya. 
Tambe e comision ta colectando data pa hiba un discusion 
mas amplio con ta bay duna contenido na e mocion aki. Pa cu 
e tema aki lo inclui Censo den e deliberacionnan pa bin cu un 
proposicion mas integral. 


Prome Minister a ricibi tambe un pregunta di Parlamentario 
Ricky Hoek riba e tema di acesibilidad na e edificionan publico. 
Prome Minister a splica cu actualmente e ta un exigencia pa tur 
edificio cu wordo traha nobo, sea ta edificio di Gobierno of priva 
mester ta acesibel pa esnan cu ta menos movibel. Pa loke ta 
trata edificionan existente priva, nan lo mester pidi un cambio 
pa asina e bira parti di e condicionnan tambe. Pa edificionan 
existente di Gobierno, un plan ta wordo traha pa wak con ta 
bay adapta esunnan cu tin mas mester di adaptacion pa haci 
nan mas acesibel pa comunidad. 


Por ultimo, Parlamentario Tevreden a haci un pregunta riba 
Caya Avenida Juan Pablo cu tin mester di un drempel. Aki 
Prome Minister a indica cu Gobierno lo pidi DOW pa haci un 
evaluacion pa wak e posibilidadnan pa cu esaki. 

Prome Minister Evelyn Wever-Croes: 


RELACION CU HULANDA TA BAYENDO BON 


Na januari lo tin consulta entre gobiernonan den Reino pa sigui delibera 


Durante su disertacion den e reunion 
publico den Parlamento pa trata 
Presupuesto 2023, Prome Minister 
Evelyn Wever-Croes a contesta 
preguntanan cu Parlamentarionan a 
dirigi na dje. Tocante e relacion cu 
Hulanda, Prome Minister a expresa cu 
relacion cu Hulanda ta bon. Gobierno 
di Aruba ta purbando pa haci tur loke 
ta posibel manera cu Gobierno a 
compromete, pa evita e aanwijzing. 
Gobierno ta den cumplimento. 


Pa loke ta trata e normanan entre 
Hulanda y Aruba, Prome Minister a 
indica cu ainda e conbersacionnan riba 
e tema aki ta andando. Hulanda ta keda 
para riba su punto cu Raft ta importante y 
necesario pa nan. Gobierno di Aruba tin 
su opinion riba esaki y teniendo cuenta 
tambe cu e preguntanan di Parlamento, 
ta haya e indicacion cu Parlamento no 
ta sostene un Rijkswet. 


Gobierno a splica Hulanda cu e Laft 
ta duna suficiente garantia y pronto 
Gobierno lo ancra e normanan den 
ley pa asina duna Hulanda e backup 
cu Hulanda kier. Hulanda a duna 
Aruba poco mas di 900 miyon florin 
den temporada di mas dificil durante 
e pandemia, y si a cambio Hulanda 
kier poco mas siguridad, Aruba ta 
dispuesto pa duna esey, mientras 
ta keda den proporcion. Di parti di 
Hulanda e idea aki no a wordo descarta 
y e conbersacionnan ta andando riba e 
tema aki. 


Pa loke ta traha COHO, Prome 
Minister a remarca cu mas y mas e ta 
haya e impresion cu esaki ta bira mas 
complica pa bira un realidad. A papia 
di acuerdonan mutuo y Gobierno a 
traha riba un alternativa. Na januari di 
proximo aña lo tene un consulta entre 
gobiernonan di paisnan den Reino, 
Aruba, Corsou, Sint Maarten y Hulanda 
pa atende cu e tema aki. 


PRESUPUESTO — 


Aruba ta logra un surplus di 63 miyon florin pa 
2023. Esaki danki na e recuperacion economico di 
nos pais. Aruba ta bendiciona! 


+ Evelyn Wever-Croes 

E determinacion di cada ciudadano, 

lo ta e inspiracion pa nos sigui 
enfrenta cualkier reto cu den 2023 
crusa nos caminda. 


MINISTER 


Diamars 15 di november a tuma luga un workshop di Marine 
Spatial Planning, organisa door di Ministerio di Naturalesa. E 
workshop su meta ta pa subraya e importancia di un planificacion 
sostenibel pa nos recurso natural, esta e lama cu ta rondona 
nos isla. Durante e workshop Minister- y Parlamentarionan a 
haya e oportunidad di bini hunto y habri dialogo pa un futuro 
maneho nacional pa Aruba. 


E workshop di Marine Spatial Planning a wordo diseña door 
di un experto di Ministerio di Infrastructura di Hulanda den 
colaboracion cu UNESCO. E persona aki a bin Aruba sin pago 
y a provee tur material sin costo adicional pa duna guia na 
esnan encarga pa traha maneho. 


Durante e workshop, participantenan a haya un miho 
comprension di e importancia di Marine Spatial Planning. A 
toca tema di economia maritimo, transicion energetico y efecto 
di cambio di clima. 


E workshop ta un continuacion di esfuerso di Minister Ursell 
Arends pa reorganisa e planificacion maritimo. Un prome paso 
tabata pa institui inventarisacion di watersports. Ademas ta 
trahando pa introduci un maneho sostenibel pa pesca, creando 
e comienso di un plataforma nacional di piscado y ahustando 
entre otro leynan cu ta encera spearfishing. 


Minister Arends tambe a haci un compromiso boluntario den 
nomber di Aruba y cu sosten di ful Gabinete pa amplia e 
Parke Marino pa bira "island-round", esta ful rond di Aruba. Pa 
medio di e workshop di Marine Spatial Planning por enfatisa 
e necesidad pa mas cambio den direccion di planificacion 
responsabel. 


Diaranson 16 di november lo tin un workshop mas amplio cu 
varios stakeholders local riba e tereno di maneho maritimo por 
ehempel Santa Rosa, ATA, Parke Nacional Aruba y DNM. 


Minister Arends ta manda palabra di gradicimento na tur 
participante y e experto di Hulanda cu a bin pa asisti na un 
maneho maritimo mas sostenibel pa Aruba. 

Dialuna mainta e team di Minister Arends a bishita diferente 
saliña aki na Aruba. Ultimo dianan Aruba a wordo bendiciona 
cu hopi awacero cu a haci cu hopi di e saliñanan awo ta yen 
di awa. Sigur algo bunita pa observa paso awo cu tin awa, tin 
diferente parhanan ta pasa via Aruba bai Zuid of Noord y ta 
uza nos saliñanan como un “tussenstop” pa asina continua pa 
nan destinacion. 


Aruba ta conta cu un total di cinco saliña cu ta wordo uza pa 
diferente parhanan cu ta bin temporalmente aki na Aruba. 
Esakinan ta Saliña Druif, Saliña Malmok, Saliña Serca, Saliña 
Palm Beach y Saliña Bubali. 


Minister Arends hunto cu su team a cuminsa e recorido prome na 
Saliña Druif cu ta situa den Tiera del Sol. Un luga impresionante 
unda cu por nota con e biodiversidad ta prevaleciendo despues 
di hopi yobida pero tambe awo cu FPNA a pone e valve bek pa 
e awa di RZWI Bubali yega e saliña aki bek. 


"Mi ta contento di por mira con e biodiversidad ta floreciendo 
bek," Minister Arends a cuminsa ta bisa, “3 siman pasa FPNA 
a cuminsa manda e awa bek y hunto cu yobidanan cu Aruba a 
haya den e ultimo dianan ya caba por wak e impacto cu esaki 
tin aki na Salifia Druif”. 


Minister Arends a enfatisa cu netamente pa esaki e ta para 
pa nos naturalesa pa asina por brinda naturalesa e espacio 
pa recupera y prospera. Alabes a menciona cu tin trabounan 
importante andando hunto cu FPNA pa cu nos saliñanan y 
tambe pa cu nos naturalesa en general. 

Aruba completo a demostra 
seriedad y responsabilidad, 


y principalmente determinacion pa 
recupera y progresa. 


Amara M 


INISTER 


to 


Minister Maduro di Finansa ta informa: 


TE CU 31 DI DECEMBER POR HACI UZO DI E 
TARIFA REDUCI DI 15% PA CUMPRA PENSIOEN 
DEN PROPIO MANEHO "AFKOOPPENSIOEN' 


Minrc/ Š y 9/2 


AANKONDIGING 
VAN 
DE MINISTER VAN FINANCIÉN EN CULTUUR 


EENMALIGE TARIEFSVERLAGING VOOR AFKOOP PENSIOEN 


Inleiding 

In navolging van mijn beleid ten aanzien van de ‘aankondiging tariefverlaging voor 
afkoopsommen pensioen’ van 18 december 2019 respectievelijk 29 juni 2020 en die in 
de Landscourant van Aruba is gepubliceerd! en die geldig was van 1 januari 2020 tot en 
met 31 december 2020 heb ik het volgende besloten. 


Met voornoemde beleidstukken werden afkoopsommen ter zake van pensioenen in eigen 
beheer, in afwijking van het bepaalde in artikel 14 in samenhang met artikel 24, vijfde lid, 
van de Landsverordening inkomstenbelasting, belast naar een percentage van tien 
procent (10%) voor zover deze afkoopsommen tussen 1 januari 2020 en 30 juni 2020 zijn 
genoten. Vanwege de COVID-19 crisis was het wenselijk de tariefverlaging van 10% ook 
voor de tweede helft van 2020 (1 juli 2020 tot en met 31 december 2020) te handhaven 
Dit gold zowel voor de afkoop van opgebouwde dan wel reeds ingegane pensioenen, 
ongeacht of deze zijn ondergebracht bij een directiepensioenlichaam als bedoeld in 
artikel 15a van de Landsverordening inkomstenbelasting dan wel een professionele 
verzekeraar, tenzij een landsverordening of een contractuele bepaling een dergelijke 
afkoop verbiedt. Vanaf 2021 werden afkoopsommen daarentegen tegen het progressieve 


Mes +C/857/at 


Overwegende 

Dat het wenselijk is, om over te gaan tot de mogelijkheid om fiscaal gefaciliteerd pensioen 
in eigen beheer te beëindigen en de (verdere) opbouw van pensioen in eigen beheer met 
ingang van 1 januari 2023 geheel af te schaffen. Dat het vorenstaande in de ontwerp- 
Landsverordening Belastingplan 2023 wordt voorgesteld. Dat aan een pensioen in eigen 
beheer vanaf 1 januari 2023 geen nieuwe aanspraken op pensioen in eigen beheer 
kunnen worden toegevoegd. Dat het derhalve wenselijk is om tijdelijk te voorzien in een 
fiscaal gefaciliteerde afkoop van resterende bedragen op de balans ten behoeve van 
pensioen in eigen beheer. 


Eenmalige tariefsverlaging voor afkoopsommen pensioen 

Op grond van het voorgaande keur ik goed, en vooruitlopend op de codificering hiervan 
in de wetgeving, dat afkoopsommen ter zake van pensioenen, in afwijking van het 
bepaalde in artikel 14 in samenhang met artikel 24, vijfde lid, van de Landsverordening 
inkomstenbelasting, kunnen worden belast naar een percentage van vijftien procent 
(15%) voor zover deze afkoopsommen worden genoten tussen 7 november 2022 en 31 
december 2022. Dit geldt zowel voor de afkoop van opgebouwde dan wel reeds ingegane 
pensioenen, ongeacht of deze zijn ondergebracht bij een directiepensioenlichaam als 
bedoeld in artikel 15a van de Landsverordening inkomstenbelasting dan wel een 
professionele verzekeraar, tenzij een landsverordening of een contractuele bepaling een 
dergelijke afkoop verbiedt. 


Voorwaarden 
De afkoopsom dient tussen 7 november 2022 en 31 december 2022 te worden 
genoten in de zin van artikel 16b, eerste lid, onderdelen a en b, van de 
Landsverordening inkomstenbelasting en artikel 10, tweede lid, onderdelen a en b, 
van de Landsverordening loonbelasting; 

- De afkoopsom dient in de aangifte loonbelasting en sociale premies van de 
werkgever of de pensioenverzekeraar in de maand van afkoop te worden 


inkoop van oude dienstjaren (d.w.z. dienstjaren ter zake waarvan aanvankelijk 
geen pensioenopbouw heeft plaatsgevonden) voor zover deze inkoop niet 
blijkt uit de laatst vóór de publicatie van deze aankondiging ingediende 
aangifte winstbelasting, zonder daarbij rekening te houden met eventuele 
correcties op de aangifte ná die publicatie; 
opbouw van pensioen over het jaar 2022 of een gedeelte van het jaar 2022; 
in afwijking van onderdeel c, kan een aanspraak op een gedeeltelijk dan wel 
volledig opgebouwd pensioen in eigen beheer en die op de eindbalans van het 
in 2021 geëindigde boekjaar voorkomt en die niet eerder is afgekocht, slechts 
éénmalig worden afgekocht, waarbij ook de opbouw van pensioen over het 
jaar 2022 of een gedeelte van het jaar 2022 kan worden meegenomen. 
Indien er sprake is van een afkoop van pensioen bij een directiepensioenlichaam 
als bedoeld in artikel 15a van de Landsverordening inkomstenbelasting, leidt de 
afkoop niet tot een vrijval van de pensioenverplichting 
Indien er sprake is van een afkoop van pensioen, verzekerd door een 
directiepensioenlichaam als bedoeld in artikel 15a van de Landsverordening 
inkomstenbelasting, mag bij verdere pensioenopbouw (tot de beoogde 
afschaffing), geen rekening meer worden gehouden met de afgekochte 
dienstjaren, terwijl ook toepassing van artikel 8, tweede en derde lid, van de 
Landsverordening algemeen pensioen ten aanzien van die jaren uitdrukkelijk 


tarief belast opgenomen en de daarover verschuldigde loon- en inkomstenbelasting, alsmede 


sociale premies, dienen binnen de wettelijke termijn te worden ingehouden en 

afgedragen, 

Het pensioenvermogen dient op het moment van afkoop berekend te zijn op basis 

van fiscaal aanvaardbare grondslagen. Daarbij blijven buiten beschouwing: 

a. loonstijgingen voor zover die niet blijken uit de laatst vóór de publicatie van 
deze aankondiging ingediende aangifte loonbelasting en sociale premies, 
zonder daarbij rekening te houden met eventuele correcties op de aangifte ná 


* Zie editie no. 26 jaargang: 2019 van de Landscourant van Aruba d.d. 20 december 2019 p.26 e.v. respectievelijk 
die publicatie; 


editie no. 14 jaargang 2020 van de Landscourant van Aruba d.d. 3 juli 2020 p.37 e.v. 


Na december 2019, Minister Maduro a anuncia un maneho favorabel pa esnan cu 
kier haci uso di e facilidad fiscal pa cumpra nan pensioen den propio maneho, e 
'afkooppensioen,' na un tarifa reduci di 10%. Por a haci uzo di e facilidad fiscal aki 
te cu fin di juni 2020, pero debi na e situacion di COVID-19, a dicidi e tempo ey pa 
prolonga e facilidad aki te cu fin di december 2020. Den aña 2021 e tarifa progresivo 


di impuesto riba entrada tabata aplicabel. 


Awor den e 'Plan di Impuesto 2023' lo bay over pa elimina e posibilidad pa crea un 
pensioen den propio maneho. Pa brinda espacio pa por cumpra e pensioen den 
propio maneho, Minister di Finansa ta anuncia cu den e periodo di 7 di november 
pa 31 di december por haci esaki na e tarifa reduci di 15% di impuesto. E Decreto 
Ministerial cu ta contene e condicionnan pa haci uso di e facildad fiscal aki a wordo 
publica den Landscourant di 7 di november bou number MinF1C/857/22. 


wordt uitgesloten 

De werknemer dan wel de werkgever dan wel de pensioenverzekeraar dient een 
verzoek in bij de Inspecteur der Belastingen om toepassing van het bijzonder tarief 
in de loonbelastingsfeer. De balanswaarde van de pensioenvoorziening per dato 
1 januari 2022 en 31 december 2022 en de berekening van de actuariële 
afkoopwaarde dient bij het verzoek te worden gevoegd. 


Inwerkingtreding 

Dit éénmalige beleid treedt in werking met ingang van 7 november 2022 en zal slechts 
gelden tot en met 31 december 2022. Dit beleid zal in de Landscourant van Aruba worden 
geplaatst 


Oranjestad, 7 november 2022 


De minister van Financiën en Cultuur, 
SEES. 


- pe Ñ — 
mr. X.J. Maduro 


we. £C/857 pa 


Afschrift dezer te zenden aan: 

«de minister van Financiën en Cultuur; 

«de directeur van de Directie Financiën; 

-de directeur van de Centrale Accountantsdienst; 

-de Algemene Rekenkamer Aruba; 

-de directeur van de Departamento di Impuesto; 

-de directeur van de Directie Wetgeving en Juridische Zaken. 

Minister Maduro di Finansa ta informa: 


PRESUPUESTO 2023 TA UNO HISTORICO 


Historia positivo ta wordo skirbi pa nos Pais 


E siman aki Parlamento ta trata Presupuesto 2023 cu ta un 
presupuesto historico pa nos Pais. Despues di 15 aña Gobierno 
ta logra entrega Presupuesto 2023 na tempo na Parlamento. 
Presupuesto 2023 ta contene un surplus di 63 miyon florin cu 
ta 1% di nos GDP. Ta prome biaha den historia cu full oposicion 
ta keda sin presenta den Sala di Parlamento pa trata e Ley di 
mas importante di nos Pais. Gabinete Wever-Croes ta skirbi 
un historia positivo pa nos Pais. 


Presupuesto 2023 ta entrega na tempo 

Despues di 15 aña, Gobierno ta logra entrega e presupuesto 
di nos Pais na tempo na Parlamento. Dia 1 di september 2022, 
Minister Maduro a entrega Presupuesto 2023 na Parlamento. 
Cu esaki ta brinda e respet necesario na Parlamento pa nan 
por trata e Ley prome cu aña caba y pa Aruba por habri aña 
2023 cu un presupuesto aproba. Di e manera aki Gabinete 
Wever-Croes ta mustra seriedad den e trabou pa drecha e 
maneho financiero di nos Pais. 


Surplus despues di pandemia 

E Presupuesto pa 2023 ta contene un surplus di 63 miyon 
florin cu ta 1% di nos GDP. Esaki ta di dos biaha cu Aruba 
ta conoce un surplus. Na aña 2019 tabata e ultimo biaha cu 
Aruba a conoce surplus despues cu pa 12 aña largo nos Pais 
a conoce solamente deficit y debe halto na man di Gabinete 
Eman. Den añanan 2020, 2021 y 2022, Aruba a conoce un 
deficit debi na e pandemia. Gobierno a percura pa cada aña 
baha e deficit mas cu por y awor despues di 3 aña por a logra 
entrega un presupuesto cu un surplus. Presupuesto 2023 ta e 
prome presupuesto despues di e pandemia cu ta contene un 
surplus. 


Oposicion a falta respet na Pueblo 

E tratamento di Presupuesto 2023 a bay sin e presencia di 
oposicion den Sala di Parlamento. Esaki ta algo historico 
ya cu nunca antes tabata tin un debate publico riba e ley di 
mas importante pa Aruba, sin cu full oposicion di AVP, MAS y 
ACCION 21 tabata presente. Door di no presenta na trabou y 
no asumi nan responsabilidad pa atende cu Presupuesto 2023 
di Pais Aruba, full oposicion a falta respet na Pueblo di Aruba. 


Historia ta wordo skirbi 

Danki na e trabou incansabel di un ekipo grandi di empleado 
publico hunto cu tur e Ministernan di Gabinete Wever-Croes, 
un historia positivo ta wordo skirbi pa Pais Aruba. Minister 
Maduro ta gradici tur hende pa nan esfuerso grandi pa logra 
pa Aruba por cana cu paso firme den e direccion di un finansa 
publico stabiel pa nos Pais. Danki pa kere den Aruba y danki 
pa yuda nos skirbi un historia positivo pa nos Pais. 

Ban keda mantene nos fe, optimismo, 


solidaridad y dedicacion, dunando 


tolerancia, amor prohimo, 


semper e miho di nos mes! 


E PF 


MINISTER 


Minister di Asuntonan Economico, Comunicacion y Desaroyo 
Sostenibel, mr. Geoffrey Wever, ta informa cu Oficina Central 
di Estadistica a publica infomacion di cifranan di importacion y 
exportacion over di kwartaal 3 di 2022. 


Aruba como economia chikito ta importa mayoria productonan 
cu cada un di nos ta cumpra den supermercado of tienda. Ta 
trata di entre otro productonan pa uzo diario manera cuminda y 
paña te material di construccion. E productonan ta yega Aruba 
via barconan of avionan di diferente paisnan y ta destina pa 
produccion y consumo local of Freezone. 


Den luna di juli te september 2022, e balor di productonan 
importa a yega un suma total di Afl. 672 miyon. Di e suma 
aki, Afl. 639 miyon ta destina pa produccion y consumo local 
y Alf. 33 miyon via Freezone pa exportacion. Tur productonan 
ta wordo categorisa den seccionan manera por ehempel 


productonan alimenticio. 


E data over di importacion y exportacion ta brinda e oportunidad 
pa hasi analisis over di ki tipo di producto ta wordo mas importa 
for di un pais. Por ehempel segun e balor den periodo juli te 
september 2022 cement ta e producto cu a wordo mas importa 
for di Colombia. 


Ministerio di Asuntonan Economico, Comunicacion y Desaroyo 
Sostenibel ta monitor continuamente desaroyo di importacion 
y exportacion di productonan y su impacto riba economia di 
Aruba. Di januari te cu september 2022 e balor di importacion 
total a yega Afl. 1.8 biyon compara cu Afl. 1.4 biyon di januari 
te cu september 2021. 


Pa mas informacion over di cifranan di importacion y exportacion 
di nos pais por bishita e website www.cbs.aw 

Minister Geoffrey Wever: 


CURSO FINANSAS DEN MI HOGAR A START 
NA PARADERA 


v! 4 


Finansas den 
mi hogar 


Bonbini! 


UTA) 


+ 


A 


Districto di Paradera tabata tin e primicia di ta e prome districto 
na unda e curso Finansas den mi Hogar a wordo ofreci na 
ciudadanonan. E curso su meta ta pa brinda nos hendenan 
guia y conocemento cu por yuda pa tuma decisionan financiero 
cu ta beneficia nan bienestar. 


Den e prome sesion, cu participacion di 50 cursista, a enfoca 
riba con por ta efectivo den cas door di wak con por spaar 
y cumpra sin emocion. Cu subida di prijsnan internacional 
di productonan cu ta afecta e prijsnan di nos productonan 
ta importante cumpra consciente y crea e espacio pa spaar 
aunke ta un tiki. 


Minister di Asuntonan Economico, Comunicacion y Desaroyo 
Sostenibel, Geoffrey Wever ta contento cu e interes grandi pa 
e curso brinda den cooperacion cu Fundacion Plan di Bida. 
Esaki ta mustra cu nos hendenan, nos consumidornan tin e 
necesidad pa haya mas conocemento riba con pa maneha 
nan cartera na un manera responsabel y segun nan situacion 
personal. Un persona consciente y critico ta un consumidor 
critico y consciente y door di ofrece educacion financiero nos 
lo logra esaki segun minister Geoffrey Wever. 


pe 
Den e siguiente sesion di e curso lo trata pago di debe y 
consequencia ora no por paga e debe, e topico interesante y 
actual 


Minister Geoffrey Wever ta contento di por ofrece e curso aki 
gratis na nos ciudadonan y ta desea tur cursista hopi exito 
durante e diferente sesionan cu lo trata topiconan cu lo contribui 
sin duda na un maneho responsabel di nos cartera. 


" SINTONISA 


CONFERENCIA DI PRENSA 
į DI GOBIERNO DI ARUBA 


Gabinete Wever-Croes 


Tur dialuna y diahuebs | 10:00 am 


Diamars 15 November 2022 


Y cu optimismo nos ta drenta un aña nobo. 
Y nos ta prepara mas cu nunca pa atende 


cu retonan y cambia nan den 


oportunidadnan nobo. 


MINISTER 
beet home 


MINISTER DI HUSTICIA Y ASUNTONAN SOCIAL 
TAWATA PRESENTE NA E 41 SESION DI E 
“UNIVERSAL PERIODIC REVIEW” (UPR) 


NA GENEVA, SUISA 


Diamars merdia, Minister di Husticia y Asuntonan Social Rocco 
Tjon a hiba palabra na e di 41 sesion di e “Universal Periodic 
Review (UPR) of the Kingdom of the Netherlands” na Geneva, 
Suisa. E tema di e aña aki ta toca derechonan humano y kico 
tur e paisnan den Reino Hulandes ta haciendo of a haci caba, 
desde e ultimo UPR, pa asina mehora e derechonan humano. 


Como parti di e conseho di Derechonan Humano di United 
Nations, e “Universal Periodic Review” UPR ta un proceso 
unico di United Nations (UN), caminda e 193 estadonan cu ta 
miembro di UN ta examina otro estadonan cu tambe ta miembro 
di UN, cu e meta pa trece mehoracion den e proteccion y 
promocion di derechonan humano den cada pais. Awe, durante 
e prome sesion di e di cuater ciclo di e UPR, e estadonan cu ta 
miembro di UN a examina e cuater paisnan di Reino Hulandes 
esta; Hulanda, Aruba, Curacao y Sint Maarten. 


Durante e sesion di awe, minister Tjon a hiba su discurso 
y a elabora brevemente riba kico tur a wordo haci pa asina 
mitiga e impacto di e pandemia y tambe a elabora riba kico 
Aruba a haci y ta haciendo pa brinda ayudo na inmigrantenan, 
y pa combati traficacion di hende y abuso domestico. Tambe 
a elabora riba kico ta wordo haci pa fortifica derechonan di 
mucha, esaki den forma di e proyecto di “Mi Mesun Heroe” y 
por ultimo a elabora riba e proyecto conhuntamente cu CEDE 
Aruba pa trece mehoracion den nos barionan. 


Por ultimo, e mandatario a indica cu Gobierno di Aruba ta traha 
diligentemente pa crea oportunidadnan mucho mas miho pa 
cada ciudadano, pero tambe pa construi un base mucho mas 
solido pa e futuro generacion, cu tin como tarea di hiba Aruba 
padilanti, den un mundo cu ta evolucionando rapidamente. 
Gobierno di Aruba ta kere den un efoke centralisa riba e ser 
humano, pa loke ta trata “policy-making” caminda e “Sustainable 
Development Goals” (SDG's) ta guia nos den e proceso y ta 


reenforsa e implementacion di derechonan humano. Pa e 
motibo aki tambe, presupuesto di pais Aruba ta mara na e 
SDG's, y como tal Parlamento di Aruba tin un comision special 
cu ta comproba si e SDG's ta wordo netamente incorpora y 
implementa den e presupuesto. 


Diamars 15 November 2022 


Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano. 


MINISTER 


PALABRA DI FELICITACION NA E SCOLNAN 


GANADO DI FUTBOL FEMENINO 2022 


Foundation na Jaburibari a tuma final di futbol femenino pa 
scolnan avansa den deporte escolar. E cuater scolnan Colegio 
Arubano, Colegio Nigel Matthew Aruba, EPB San Nicolas y 
La Salle College Aruba a bataya pa mira ta conkista e titulo 
maximo. Minister Endy Croes tabata presente pa duna sosten 
y apoyo na e futbolistanan den e final den Deporte Escolar 
2022. 


E wega pa di tres y di cuater luga tabata entre EPB San 
Nicolas y La Salle College. E wega a keda empata unda e 
tironan di penalty a defini e ekipo ganado. Aki EPB San Nicolas 
a domina e nervionan y ta gana pa asina keda na di tres luga. 


E gran partido final tabata entre Colegio Arubano y Colegio 
Nigel Matthew. Ekipo di Colegio Arubano a gana cu e score di 
2 — 1 y bay cu e titulo como e campeonnan di futbol femenino 
VO 2022. Ambos scol ta clasifica den 14 scol segundario cu pa 
participa den Weganan Interinsular april 2023 contra Curacao 
y Boneiro. Pabien na nos scolnan cu a participca, refreenan y 
ekipo di IBISA 


Minister Endy Croes ta felicita tur e scolnan cu a participa pa 
haci e competencia uno exitoso, specialmente e ekipo ganado. 
Como tambe e mandatario ta gradici e refereenan cu a yuda 
durante e torneo sin lubida ekipo di IBISA. 


Diamars 15 November 2022 


MINISTER ENDY CROES A RICIBI NOS 
TRI-ALETANAN 


aeropuerto internacional Reina Beatrix pa ricibi nos tri- 
atletanan femenino cu a regresa despues di a participa 
CARIFTA Triathlon 8 Aquathlon Championship 2022 cu a 
tuma luga na Bermuda. E hoben atletanan: Giovanna Wernet, 
Emma Gobert y Rebecca Jansen a conkista varios medaya 
durante e competencia. Den totalidad Aruba a logra un total di 
10 medaya durante e dos dianan. 


Como pais Aruba a sali na di 3 luga di e competencia, esaki ta 
door di puntonan cu e ekipo acumula. Diamars den ora di atardi 
tri-atletanan masculino: Richard Sotelo, Christiaan Jansen y 
Jeon Fernandes ta regresa Aruba. Concluyendo Minister Endy 
Croes ta felicita y gradici nos tri-atletanan pa nan excelente 
prestacion y mayornan pa sostene nan yiu den nan deporte. 
Pabien cu excelente prestacion y logro. Nos ta orguyoso di 
boso! 


Diamars 15 November 2022 


e l INS BI jn Nu Ja... 


Den conferencia di prensa di diabierna ultimo Sjoerd de 
Vries a anuncia e gran apertura Aruba Open Beach Tennis 
Championships 2022. Presente na e ocasion tabata Minister 
di Deporte, Aruba Tourism Authority, Andrea Stutto di Italia un 
di e miho hungadonan di mundo y internacional ITF referee 
Massimo Morelli. Aruba Open Beach Tennis ta e evento 
deportivo mas grandi den Caribe. 


Bushiri Beach un biaha mas ta scenario di e torneo mas popular 
di mundo cu e aña aki ta conta cu participacion di 1200 atleta 
di 40 diferente pais cu ta batayando 1 siman largo pa gana 
premionan balora na e suma total di $60,000.00. Weganan 
ta cuminsa tur dia pa 9'or di mainta. Minister Endy Croes ta 
felicita sr. Vries organisado di Aruba Beach Tennis Open y tur 
cu di un of otro manera a contribui pa haci e torneo aki un 
realidad despues di 2 aña. 


Alabes mandatario di Deporte ta invita henter pueblo di Aruba 
pa bishita e campeonato di tennis mas grandi den Caribe. Exito 
na tur atleta cu e deseo, disciplina, dedicacion y determinacion 
boso ta logra. 


Diamars 15 November 2022 


Tur final di aña ta indica un comienso nobo. 
Nos ta keda gradici cu den ana 2022, 

nos a lanta cabes y mira recuperacion, cu 
esfuerso di cada ciudadano. 


" MINISTER 
—— -— | A EFRRBES 


"Mi ta sumamente entusiasma riba e posibilidad di un cooperacion 
entre Alemania y Aruba, mirando cu e relacion aki lo produci hopi 
beneficio pa ambos pais” 


Pais Aruba un biaha mas ta ser selecta pa ta e pais 
anfitrion pa e conferencia annual "German-Caribbean 
Energy Conference". Minister Glenbert Croes a splica cu 
pa 5 afía bou Minister President como Minister di Energia, 
a bin cu e iniciativa pa crea un Camara di Comercio di 
Hulanda y Alemania pa atrae empresanan Aleman den 
e sector energetico, ingenieria y tecnologia moderno pa 
organisa conferencianan na Aruba tur afia. Esaki cu e 
meta pa sondea posibilidadnan pa companianan Aleman 
inverti na Aruba yudando e isla desaroya e sector 
energetico y technologia cu nan capacidad 


Minister Croes a expresa di ta sumamente agradecido cu 
Aruba a wordo selecciona un biaha mas pa ta anfitrion di 
e conferencia aki y pa e interes grandi cu e companianan 
aki tin pa no solamente haci negoshi cu Aruba sino tambe 
na Aruba cu un contexto y vision regional. E posibilidad | 
cu Aruba lo por bira e “hub” den Caribe pa e companianan i e 

Aleman lo ta di gran beneficio pa e comunidad di Aruba. 


Durante nan estadia, Minister Croes tabata tin e 
posibilidad di reuni cu nan, gradici nan y alabes pidi nan 
apoyo pa yuda Aruba desaroya e sectornan energetico 
nobo. Un ehempel ta hydrogen na unda e compania 
Aleman por inverti y converti pais Aruba den e “hub” 
hydrogeno pa ful e hemisferio. 


“Mi ta sumamente entusiasma riba e posibilidad di un 
cooperacion entre Alemania y Aruba, mirando cu e 
relacion aki lo produci hopi beneficio pa ambos pais.” 
Minister Croes a expresa. 


ARUBA A UNI DEN UN 
TEMPORADA DI MAS DIFICIL 7 
DEN HISTORIA DI NOS PAIS 39 Ze 

E POSITIVISMO DI NOS 
PUEBLO A FORTALECE NOS 

PA REESTABLECE E 
HARMONIA Y E VINCULO DI 
HERMANDAD CU SEMPER 
NOS A COMPARTI. CU E 
MESUN DETERMINACION PA 
TA POSITIVO PA HUNTO 
HIBA NOS PAIS PADILANTI, 
NOS LO LOGRA HACI DI 
2023 UN ANA YEN DI 
PROSPERIDAD Y LOGRO DI 
COSNAN GRANDI PA 
BIENESTAR DI NOS TUR. 


Feliz fia c Mobo. Wever Croes 


